ญี่ปุ่นปรับลดผลผลิตอุตสาหกรรมเดือนส.ค. เป็น 1.3% จากเดิม 1.5%
ญี่ปุ่นปรับลดผลผลิตอุตสาหกรรมเดือนส.ค. เป็น 1.3% จากเดิม 1.5% หลังการผลิตแผ่นฟิล์มพลาสติก-ชิ้นส่วนเครื่องจักรพลาสติกอ่อนแรงลง
17 ต.ค. 2559

กระทรวงเศรษฐกิจ การค้าและอุตสาหกรรมของญี่ปุ่น ระบุว่า ได้ปรับลดผลผลิตภาคอุตสาหกรรมเดือนส.ค. เป็นขยายตัว 1.3% จากเดือนก่อนหน้า ซึ่งลดลงจากระดับ 1.5% ในรายงานเบื้องต้น
โดยทางกระทรวงฯ ระบุว่า การปรับลดผลผลิตภาคอุตสาหกรรมดังกล่าวมีสาเหตุมาจากการผลิตแผ่นฟิล์มพลาสติกและชิ้นส่วนเครื่องจักรพลาสติกที่อ่อนแรงลง
อย่างไรก็ดี การจัดส่งสินค้าภาคอุตสาหกรรมได้รับการปรับทบทวนขึ้นเป็นขยายตัว 1.1% จากเดิมที่ลดลง 1.3% ขณะที่สินค้าคงคลังได้รับการปรับทบทวนเพิ่มขึ้นเป็น 0.3% จากระดับ 0.1% ในรายงานก่อนหน้านี้ สำนักข่าวเกียวโดรายงาน